
Narva Paemurru Spordikooli rajatiste ja ruumide tasuta kasutusse andmine

1. Asjaolud ja menetluse käik

MTÜ Jalgpalliklubi Narva Trans (registrikood 80069833) esitas taotluse Kreenholmi staadionil asuva jalgpalliplatsi, jõusaali ja riidehoiu tasuta kasutusse andmisest 2022. a jalgpalli hooajal  Eesti Jalgpalli Meistrivõistluste ja treeninguprotsessi korraldamiseks. Narva Paemurru Spordikool toetas taotlust.
Taotlust arutati Narva Linnavalitsuse linnavarakomisjoni 21.03.2022. a koosolekul. Komisjon otsustas soovitada taotlus rahuldada.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 17.03.2005. a määrusega nr 14 vastuvõetud „Linnavara kasutusse andmise korra” § 7 lõike 2 punkti 3 kohaselt võib linnavalitsuse korralduse alusel anda linnavara kasutusse tasuta mittetulundusühingutele.

3. Otsus

Anda MTÜ-le Jalgpalliklubi Narva Trans, registrikood 80069833, Narva Paemurru Spordikooli rajatised ja ruumid (jalgpalliplats, jõusaal ja riidehoid) tasuta kasutusse ajavahemikul 01.05-01.11.2022 Eesti Jalgpalli Meistrivõistluste jalgpalli kodumängude ning treeninguprotsessi korraldamiseks. Vara kasutamise graafik kooskõlastatakse Narva Paemurru Spordikooli juhtkonnaga.

4. Rakendussätted 

4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

